Diari Oficial de la Generalitat Valenciana


Sumari del DOGV 5378, del 31-10-2006 (2006/12999)

RESOLUCIÓ de 16 d'octubre de 2006, de la Direcció General d'Ensenyament de la Conselleria de Cultura, Educació i Esport per la qual s'adjudiquen ajudes econòmiques per al desentrollament de la Primera Fase dels Programes de Garantia Social, per a les modalitats d'Iniciació Professional i per a Alumnat amb Necessitats Educatives Especials, convocades per l'Orde de 30 de març de 2006 (DOGV NÚM. 5.260, 17.05.2006).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5378

Data del DOGV
:   31-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12251


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 16 d'octubre de 2006, de la Direcció General d'Ensenyament de la Conselleria de Cultura, Educació i Esport per la qual s'adjudiquen ajudes econòmiques per al desentrollament de la Primera Fase dels Programes de Garantia Social, per a les modalitats d'Iniciació Professional i per a Alumnat amb Necessitats Educatives Especials, convocades per l'Orde de 30 de març de 2006 (DOGV NÚM. 5.260, 17.05.2006). [2006/12053]  
Per l'Orde de 30 de març del 2006, de les conselleries de Cultura, Educació i Esport i d'Economia, Hisenda i Ocupació (DOGV núm. 5.260, de 17.05.2006), es van convocar subvencions per al desentrollament dels programes de garantia social, regulats en l'Orde de 24 de febrer del 2000 (DOGV núm. 3.708 de 14 de març del 2000), modificada per Orde de data 16 de març del 2001 (DOGV núm. 3.971, 2.04.2001) i segons s'establix en l'Orde conjunta d'11 de maig del 2005 de les conselleries de Cultura, Educació i Esport, i d'Economia, Hisenda i Ocupació (DOGV núm. 5.019, 02.06.2005).  
Examinades les sol·licituds d'ajudes presentades per les entitats promotores, i valorats els seus projectes socioeducatius en funció dels criteris i prioritats establides en l'Orde esmentada.  
Vistes les renúncies presentades per les entitats que es relacionen en l'annex I i la proposta de concessió de les ajudes que eleva a la Comissió Mixta de garantia social, segons l'orde de reserves que figura, per modalitat i província, en la resolució de la Direcció General d'Ensenyament de 20 de juliol del 2006 (DOGV. núm. 5.317, de 03,08,2006) i en compliment d'allò que s'ha preceptuat en l'apartat 7 de l'Orde mencionada.  
I amb subjecció a la competència que per delegació m'atorga l'apartat octau 1.a i la disposició transitòria de l'Orde d'11 de maig de bases reguladores per als programes de garantia social, resolc:  
Primer  
1. Aprovar la concessió de subvencions per al desentrollament de la primera fase dels programes de garantia social de les modalitats d'Iniciació Professional i per a Alumnes amb Necessitats Educatives Especials, a les entitats promotores relacionades en l'annex I i segons els perfils professionals i imports que en el mateix s'indiquen.   
2. Denegar les sol·licituds dels programes relacionats en l'annex II, modalitats d'Iniciació Professional i per a Alumnes amb Necessitats Educatives Especials, pels motius que s'indiquen.  
Segon  
Autoritzar i disposar la proposta comptable en fase AD per a cada expedient de programes de garantia social amb el seu respectiu nombre, i a càrrec de les línies T1310000 i T2250000 de la secció, servici i programa 421.30, pels imports respectius especificats per a cada programa en l'annex I per al desentrollament de la primera fase.  
Tercer  
Els programes de garantia social es realitzaran en dos fases, segons l'apartat 8 de l'Orde d'11 de maig de 2005.  
Per a l'aprovació de la segona fase, caldrà ajustar-se al que disposa l'apartat 8.5 de l'esmentada Orde.  
Per als programes relacionats en l'annex I d'esta resolució, el termini de presentació en la Conselleria de Cultura, Educació i Esport de la documentació de justificació econòmica, corresponent a la 1a fase finalitzarà, per a la part C o subvencions de capital el 30 d'octubre del 2006 i per a les parts A i B o transferències corrents el 7 de gener del 2007, si bé les entitats promotores podran avançar les justificacions a partir de l'1 de desembre del 2006.  
El pagament de la subvenció es farà efectiu en els termes que s'indica en l'apartat onze de l'Orde de bases reguladores i el procediment general per a la concessió de subvencions per al desentrollament dels programes de garantia social.  
Quart  
Per als programes aprovats en esta nova resolució, a resultes de les renúncies corresponents a les modalitats d'Iniciació Professional i per a Alumnat amb Necessitats Educatives Especials, la primera fase comprendrà des del dia en què hagen rebut la notificació d'aprovació fins al 31 de desembre del 2006. La segona fase comprendrà des de l'1 de gener al 20 de juny del 2007. A efectes lectius la segona fase comprendrà des del 8 de gener al 15 de juny del 2007.  
La primera fase constarà de 300 hores lectives, sent la segona de 600 hores. Per a la confecció de l'horari en cada una d'elles caldrà ajustar-se a què disposa l'apartat 18.2 de l'Orde mencionada. Les entitats amb programes aprovats en la present resolució adequaran els seus horaris amb tal de complir les 300 hores esmentades.   
Quint  
En compliment de l'apartat quint de l'esmentada Orde, el material imprés divulgatiu dels programes de garantia social així com la retolació de les instal·lacions on es duguen a terme estos programes s'ajustarà al model i instruccions indicades en l'Annex V a la present resolució.  
Sext  
En el termini de 5 dies des de la data d'inici del curs, les entitats promotores procediran a la presentació de la documentació d'inici en la Direcció General d'Ensenyament, que constarà:  
a) Annex III a la present resolució degudament omplit.   
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'apartat 12.1 de l'Orde de bases.  
c) Fotocòpia compulsada de la documentació acreditativa de la titulació i/o experiència professional d'equip docent.  
d) En la modalitat per a Alumnes amb Necessitats Educatives Especials i en aquells programes d'Iniciació Professional que integren fins a un màxim de tres d'ells, es necessitaran els certificats de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.  
e) Fotocòpies compulsades d'aval bancari i de la corresponent carta de pagament de fiança (Servici Territorial d'Hisenda). Només per a entitats sense ànim de lucre que trien rebre la bestreta de 40% en virtut de l'article 47 bis del Text Refós de la Llei d'Hisenda Pública, introduït per la llei 8/95 de 29.12.1995.   
f) escrit-notificació, firmat i segellat, en el que s'especifique que l'entitat sense ànim de lucre, anticipa els diners, justificant el gasto abans del 7 de gener del 2006.  
g) Annex IV a la present resolució, estadística, degudament omplit.  
h) Certificació del representant de l'entitat promotora, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, indicant l'origen i quantitat de les mateixes.  
Esta documentació estarà disponible en l'adreça de la xarxa www.cult.gva.es/dge/  
Séptim  
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/FSE en cada un dels seus apunts comptables.  
Octau  
La Conselleria de Cultura, Educació i Esport queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'apartat 14 de l'Orde de bases, quedant, en tot cas, l'entitat sol·licitant compromesa al compliment del que establix l'apartat 13 del mateix text legal referent a les obligacions de les entitats promotores.  
Nové  
1. L'entitat promotora vindrà obligada a justificar en imprés normalitzat, les quantitats aportades per a la realització del programa en la seua primera fase quan el mateix finalitze, redactant una memòria segons el que establix l'apartat 24 de l'Orde de bases reguladores i el procediment general per a la concessió de subvencions per al desentrollament dels programes de garantia social.  
Els impresos normalitzats de justificació de gastos de la primera fase per a les modalitats d'Iniciació Professional i per a Alumnat amb Necessitats Educatives Especials, es trobaran en l'adreça de la xarxa abans citada.  
2. Quan les activitats del programa de garantia social hagen sigut finançades, a més de amb la subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.  
3. Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de les dites accions en funció del col·lectiu a què les mateixes anaven dirigides i la modalitat d'actuació per la qual es va optar.   
Els resultats del mencionat seguiment podran ser incorporats, en un termini màxim de 6 mesos, al terme del programa.  
Deu  
En compliment del que establix l'apartat 11 de l'Orde conjunta de 24 de febrer del 2000, modificada per Orde de data 16 de març del 2001 (DOGV núm. 3971, 2.04.2001), les conselleries de Cultura i Educació, i d'Economia, Hisenda i Ocupació, a través de les direccions territorials de Cultura, Educació i Esport, per a les modalitats d'Iniciació Professional i per a Alumnes amb Necessitats Educatives Especials, i a través de les direccions territorials d'Ocupació per a la modalitat de Formació . Ocupació, emetran un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.  
Onze  
La realització dels programes de garantia social es regirà pel que establix l'Orde conjunta de 24 de febrer del 2000 de les conselleries de Cultura, Educació i Ciència i d'Ocupació, modificada per Orde de data 16 de març del 2001 (DOGV núm. 3971, 2.04.2001), i l'Orde d'11 de maig de 2005, per la present resolució i per la Resolució de la Direcció General d'Ensenyament que regula el seu funcionament i organització acadèmica.  
La present resolució produirà efectes a partir del l'endemà de la seua publicació en el Diari Oficial de la Generalitat.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 16 d'octubre de 2006.. El director general d'Ensenyament (p.d. Orde 11 de maig del 2005, DOGV núm. 5.019, 02.06.2005): Josep Vicent Felip i Monlleó.  
ANNEX I  
Entitats que han presentat la renúncia a la subvenció concedida per la Resolució de la Direcció General d'Ensenyança de 20 de juliol del 2006 (DOGV 5317 de 03-08-2006).  
. Ajuntament de la Pobla Llarga.  
Especialitat: Jardiner. IP.  
. Ajuntament de Godella.  
Especialitat: Ajudant de Restaurant-Bar. IP.  
. Ajuntament de Sagunt.  
Especialitat: Operari de captació, elaboració i envasament de productes silvestres i ecològics. AE.  
ANNEX V  
RETOLACIÓ PER A LES INSTAL·LACIONS  
Segons l'apartat 5.3. de l'Orde de 11 de maig de 2005, de les conselleries de Cultura, Educació i Esport, i d'Economia, Hisenda i Ocupació (DOGV núm. 5.019, 02.06.2005), les entitats promotores de Programes de Garantia Social, posaran en lloc visible la retolació que s'indica en el full adjunt seguint les següents indicacions:  
. Grandària = no menor de 70 cm x 50 cm.  
. Material del suport retolat o placa: Fusta, metall, metacrilat, forja,...  
Aquell que preferisca l'entitat, segons les característiques de la façana on haja d'ubicar-se, perfils a desenrotllar, etc.  
. Colors: Escut Generalitat = roig. Escut Comissió Europea: Estreles grogues sobre fons blau. Resta de Retolació = en negre o un altre color que destaque segons el material del suport utilitzat i el seu fons.  
. Retolació:   
(1) Especifiqueu la modalitat del o dels programes: Formació . Ocupació, Iniciació Professional o per Alumnat amb Necessitats Educatives Especials.  
(2) Indiqueu el nom de l'entitat promotora.  
(3) Especifiqueu la denominació del o dels programes que funcionen en el local tal com apareix indicada en la resolució aprovatòria.